ΠΕΡΙΕΧΟΜΕΝΑ
ΑΠΟΦΑΣΕΙΣ
Σημειακή τροποποίηση του Γενικού Πολεοδομικού Σχεδίου της Δημοτικής Ενότητας Νέας Ερυ-
θραίας του Δήμου Κηφισιάς (Ν. Αττικής).
Αναγκαστική απαλλοτρίωση ακινήτου, στη θέση
«Κορφάρι Αμυγδαλιών» στον Αρχαιολογικό Χώρο
Πάνορμου Νάξου στην Κοινότητα Απέρανθου,
Δ.Ε. Δρυμάλιας του Δήμου Νάξου και Μικρών Κυκλάδων, Π.Ε. Νάξου της Περιφέρειας Ν. Αιγαίου,
για αρχαιολογικούς σκοπούς.
ΑΠΟΦΑΣΕΙΣ
Αριθμ. ΥΠΕΝ/Δ ΝΕΠ/31165/1341
(1)
Σημειακή τροποποίηση του Γενικού Πολεοδομικού Σχεδίου της Δημοτικής Ενότητας Νέας Ερυ-
θραίας του Δήμου Κηφισιάς (Ν. Αττικής).
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις:
α) Των άρθρων 38 και 39 του Κώδικα Βασικής Πολεοδομικής Νομοθεσίας (Δ’ 580/1999),
β) των άρθρων 4 και 4α του ν. 2508/1997 «Βιώσιμη
οικιστική ανάπτυξη των πόλεων και οικισμών της χώρας
και άλλες διατάξεις» (Α’ 124),
γ) της παρ. 14 του άρθρου 7 και των παρ. 1 και 2 του
άρθρου 13 του ν. 4447/2016 «Χωρικός σχεδιασμός - Βιώσιμη ανάπτυξη και άλλες διατάξεις» (Α’ 241), όπως η
παρ. 14 του άρθρου 7 αντικαταστάθηκε με το άρθρο 19
του ν. 5069/2023 (Α’ 193),
δ) του ν. 4277/2014 «Νέο Ρυθμιστικό Σχέδιο Αθήνας Αττικής και άλλες διατάξεις» (Α’ 156, διόρθωση σφάλ-
ματος Α’165),
ε) της περ. ε’ της παρ. 5 του άρθρου 12 του ν. 4250/2014
«Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσί-
ου Τομέα - Τροποποίηση Διατάξεων του π.δ. 318/1992
(Α’ 161) και λοιπές ρυθμίσεις» (Α’ 74, διόρθωση σφάλματος Α’ 111),
στ) της παρ. 2 του άρθρου εικοστού του ν. 4787/2021
«Κύρωση Σύμβασης Διανομής Ακινήτου - Σύσταση Δικαιώματος Επιφανείας Ακινήτου Μητροπολιτικού Πόλου
Ελληνικού- Αγίου Κοσμά, ρύθμιση συναφών θεμάτων και
άλλες διατάξεις» (Α’ 44),
ζ) των παρ. 5α και 6 του άρθρου 5 του π.δ. 90/2018
«Αρμόδια διοικητικά όργανα, διαδικασίες και προθεσμίες έγκρισης, αναθεώρησης και τροποποίησης των
πλαισίων και σχεδίων του συστήματος χωρικού σχεδιασμού του ν. 4447/2016 (Α’ 241), καθώς και ειδικότερο
περιεχόμενο αυτών» (Α’ 162), όπως η ως άνω παρ. 5α
τροποποιήθηκε με την παρ. 1 του άρθρου δέκατου
όγδοου του ν. 4787/2021 και την παρ. 5 του άρθρου
108 του ν. 5007/2022 (Α’ 241) και όπως διαμορφώθηκε
με την παρ. 1 του άρθρου 30 του ν. 5069/2023.
2. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160).
3. Το π.δ. 59/2018 «Κατηγορίες και περιεχόμενο χρήσεων γης» (Α’ 114).
4. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
5. Την υπ’ αρ. 74103/5569/08.07.2023 κοινή απόφαση
του Πρωθυπουργού και του Υπουργού Περιβάλλοντος
και Ενέργειας «Ανάθεση αρμοδιοτήτων στον Υφυπουργό
Περιβάλλοντος και Ενέργειας, Νικόλαο Ταγαρά» (Β’ 4408).
6. Την υπό στοιχεία ΥΠΕΧΩΔΕ/ΕΥΠΕ/οικ.107017/
28.08.2006 κοινή απόφαση των Υπουργών Εσωτερικών,
Δημόσιας Διοίκησης και Αποκέντρωσης, Οικονομίας και
Οικονομικών, Περιβάλλοντος, Χωροταξίας και Δημοσίων Έργων «Εκτίμηση των περιβαλλοντικών επιπτώσεων
ορισμένων σχεδίων και προγραμμάτων, σε συμμόρφωση
με τις διατάξεις της οδηγίας 2001/42//ΕΚ “σχετικά με την
εκτίμηση των περιβαλλοντικών επιπτώσεων ορισμένων
σχεδίων και προγραμμάτων” του Ευρωπαϊκού Κοινοβουλίου και του Συμβουλίου της 27ης Ιουνίου 2001»
(Β’ 1225), όπως ισχύει.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 178
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 178/27.03.2024
7. Την υπ’ αρ. 81787/4622/15.03.1988 απόφαση του
Υπουργού Περιβάλλοντος, Χωροταξίας και Δημοσίων
Έργων «Έγκριση γενικού πολεοδομικού σχεδίου (Γ.Π.Σ.)
του δήμου Ερυθραίας (Ν. Αττικής)» (Δ’ 894).
8. Την υπ’ αρ. 53600/18.11.2014 κοινή απόφαση του
Υπουργού και του Αναπληρωτή Υπουργού Περιβάλλοντος, Ενέργειας και Κλιματικής Αλλαγής «Αναθεώρηση
του Γενικού Πολεοδομικού Σχεδίου (Γ.Π.Σ.) της Δημοτικής Ενότητας Νέας Ερυθραίας του Δήμου Κηφισιάς
και έγκριση της Στρατηγικής Μελέτης Περιβαλλοντικών
Επιπτώσεων (ΣΜΠΕ)» (Α.Α.Π. 376).
9. Την υπ’ αρ. 5150/12.01.2015 απόφαση του Γενικού
Γραμματέα Αποκεντρωμένης Διοίκησης Αττικής «Μερική Ανάκληση της υπ’ αρ. 108424/13-9-1934 (Β’  133)
απόφασης του Υπουργού Γεωργίας “Περί κήρυξης ως
αναδασωτέας της περιοχής του Λεκανοπεδίου Αττικής”,
εμβαδού 4.852,67 τ.μ. στη θέση “ΚΑΣΤΡΙΤΣΑ” της ΔΕ
Ν. Ερυθραίας του Δήμου Κηφισιάς της ΠΕ Ανατολικής
Αττικής» (Δ’ 3).
10. Την υπ’ αρ. οικ.903/21.12.2017 απόφαση της Εθνικής Επιτροπής Υδάτων «Έγκριση της 1ης Αναθεώρη-
σης του Σχεδίου Διαχείρισης των Λεκανών Απορροής
Ποταμών του Υδατικού Διαμερίσματος Αττικής και της
αντίστοιχης Στρατηγικής Μελέτης Περιβαλλοντικών Επιπτώσεων» (Β’ 4672).
11. Την υπό στοιχεία ΥΠΕΝ/ΔΙΠΑ/104135/6857/
22.12.2023 απόφαση του Γενικού Διευθυντή Περιβαλλοντικής Πολιτικής του Υπουργείου Περιβάλλοντος και
Ενέργειας «Περιβαλλοντικός Προέλεγχος για τη σημειακή τροποποίηση του Γενικού Πολεοδομικού Σχεδίου της
Δ.Ε. Νέας Ερυθραίας του Δήμου Κηφισιάς, Περιφέρειας
Αττικής» (ΑΔΑ: ΨΞ0Ο4653Π8-ΦΓ9), καθώς και το υπό
στοιχεία ΥΠΕΝ/ΔΣΜΠ/136728/2058/09.01.2024 έγγραφο της Διεύθυνσης Σχεδιασμού Μητροπολιτικών Αστι-
κών και Περιαστικών Περιοχών του ίδιου Υπουργείου
περί δημοσιοποίησής της.
12. Τον Φάκελο Περιβαλλοντικού Προελέγχου της Σημειακής Τροποποίησης του Γ.Π.Σ. Νέας Ερυθραίας που
υποβλήθηκε με την από 05.10.2023 αίτηση των ενδιαφερομένων.
13. Το υπ’ αρ. 108/2734/12.01.2018 έγγραφο του Δασαρχείου Πεντέλης.
14. Την υπό στοιχεία ΥΠΕΝ//ΔΣΜΠ/89305/1119/
05.09.2022 αίτηση των ενδιαφερομένων.
15. Το υπ’ αρ. 18955/10.05.2023 έγγραφο της Υπηρεσίας Δόμησης του Δήμου Κηφισιάς καθώς και το γεγο-
νός ότι παρήλθε άπρακτη η προθεσμία του άρθρου 39
του Κώδικα Βασικής Πολεοδομικής Νομοθεσίας για την
υποβολή γνωμοδότησης του Δημοτικού Συμβουλίου
Κηφισιάς.
16. Την υπό στοιχεία 91/συν.17η/26.07.2023 γνωμοδότηση του Κεντρικού Συμβουλίου Πολεοδομικών Θε-
μάτων και Αμφισβητήσεων.
17. Το υπό στοιχεία ΥΠΕΝ/ΔΣΜΠ/2186/49/09.01.2024
έγγραφο της Διεύθυνσης Σχεδιασμού Μητροπολιτικών
Αστικών και Περιαστικών Περιοχών του Υπουργείου Περιβάλλοντος και Ενέργειας.
18. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133), καθώς και το γεγονός ότι από τις διατάξεις της παρούσας απόφασης δεν
προκαλείται δαπάνη σε βάρος του κρατικού προϋπολογισμού και του προϋπολογισμού του οικείου Δήμου,
αποφασίζουμε:
Α. Εγκρίνεται η σημειακή τροποποίηση του Γενικού Πολεοδομικού Σχεδίου (Γ.Π.Σ.) της Δημοτι-
κής Ενότητας Νέας Ερυθραίας του Δήμου Κηφισιάς (Ν. Αττικής), το οποίο εγκρίθηκε με την υπ’ αρ.
81787/4622/15.03.1988 απόφαση του Υπουργού
Περιβάλλοντος, Χωροταξίας και Δημοσίων Έργων
και αναθεωρήθηκε με την υπ’ αρ. 53600/18.11.2014
κοινή απόφαση του Υπουργού και του Αναπληρωτή
Υπουργού Περιβάλλοντος, Ενέργειας και Κλιματικής
Αλλαγής, ως ακολούθως:
Στο τέλος του έβδομου εδαφίου της υποπερ.  ββ’
«Περιοχή Β εκτός σχεδίου (Καστρίτσα)» της περ. β’ της
παρ. 6 της υπ’ αρ. 53600/18.11.2014 κοινής απόφασης
του Υπουργού και του Αναπληρωτή Υπουργού Περιβάλλοντος, Ενέργειας και Κλιματικής Αλλαγής, προστίθεται
όγδοο εδάφιο, ως ακολούθως:
«Τα νομίμως υφιστάμενα κτήρια διατηρούνται. Ειδικά,
για τα νομίμως υφιστάμενα κτήρια στα μη δασικά και
αναδασωτέα τμήματα, επιπλέον των ανωτέρω χρήσεων,
επιτρέπονται και οι κάτωθι ειδικές κατηγορίες χρήσεων
της παρ. II του άρθρου 1 του π.δ. 59/2018: (2) Κοινωνική πρόνοια, (4.1) Μικρές αθλητικές εγκαταστάσεις (κα-
τηγορίες Α1, Α2, Β1, Δ, Ε1) και (4.3) Ειδικές αθλητικές
εγκαταστάσεις».
Β. Κατά τον σχεδιασμό και υλοποίηση έργων/δραστηριοτήτων εντός του Γ.Π.Σ., πρέπει να ληφθούν υπόψη
τα ακόλουθα, σύμφωνα με την υπό στοιχεία ΥΠΕΝ/
ΔΙΠΑ/104135/6857/22.12.2023 απόφαση του Γενικού
Διευθυντή Περιβαλλοντικής Πολιτικής του Υπουργείου
Περιβάλλοντος και Ενέργειας:
1. Για την εκτέλεση οποιουδήποτε έργου το οποίο
απαιτεί εκσκαφές πρέπει να υποβάλλεται σχετικό αίτημα προς έγκριση στην αρμόδια Εφορεία Αρχαιοτήτων
Ανατολικής Αττικής, συνοδευόμενο από τα απαραίτητα
δικαιολογητικά.
2. Για την ορθολογική διαχείριση των υδάτινων
πόρων της περιοχής πρέπει να τηρούνται τα μέτρα
που προβλέπονται στην υπ’ αρ. οικ.903/21.12.2017
απόφαση της Εθνικής Επιτροπής Υδάτων, με στόχο
την προστασία, τη βελτίωση καθώς και την αποτροπή τυχόν επιδείνωσης της κατάστασης των επιφανει-
ακών και υπόγειων υδάτων της περιοχής καθώς και
των εξαρτώμενων από αυτά οικοσυστημάτων και
υγροτόπων.
Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Μαρτίου 2024
Ο Υπουργός
Ο Υφυπουργός
ΘΕΟΔΩΡΟΣ ΣΚΥΛΑΚΑΚΗΣ ΝΙΚΟΛΑΟΣ ΤΑΓΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 178/27.03.2024
Αριθμ. 119766
(2)
Αναγκαστική απαλλοτρίωση ακινήτου, στη
θέση «Κορφάρι Αμυγδαλιών» στον Αρχαιολογικό Χώρο Πάνορμου Νάξου στην Κοινότητα Απέ-
ρανθου, Δ.Ε. Δρυμάλιας του Δήμου Νάξου και Μικρών Κυκλάδων, Π.Ε. Νάξου της Περιφέρειας Ν.
Αιγαίου, για αρχαιολογικούς σκοπούς.
Ο ΠΡΟΪΣΤΑΜΕΝΟΣ ΓΕΝΙΚΗΣ ΔΙΕΥΘΥΝΣΗΣ
ΟΙΚΟΝΟΜΙΚΩΝ ΥΠΗΡΕΣΙΩΝ
ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
β) της παρ. 1 του άρθρου 18 και του άρθρου 50 του
Κώδικα για την προστασία των αρχαιοτήτων και εν γένει
της πολιτιστικής κληρονομιάς (ν. 4858/2021, Α’ 220),
γ) των άρθρων 1 και 3 του Κώδικα Αναγκαστικών
Απαλλοτριώσεων Ακινήτων (ν. 2882/2001, Α’ 17),
δ) των άρθρων 75 - 83 του ν. 4727/2020 (Α’ 184) περί
ψηφιακής διαφάνειας και προγράμματος ΔΙΑΥΓΕΙΑ,
ε) του άρθρου 1 του π.δ. 77/2023 «Σύσταση Υπουργείου και μετονομασία Υπουργείων-Σύσταση, κατάργηση
και μετονομασία Γενικών και Ειδικών Γραμματείων - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’ 130), και
στ) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7).
2. Την υπ’ αρ. 155018/8-4-2022 απόφαση του Υπηρεσιακού Γραμματέα Υπουργείου Πολιτισμού και Αθλητι-
σμού «Τοποθέτηση Προϊσταμένου της Γενικής Δ/νσης
Οικονομικών Υπηρεσιών του Υπουργείου Πολιτισμού
και Αθλητισμού» (ΑΔΑ: 9ΚΧΧ4653Π4-ΣΞΞ).
3. Την υπ’ αρ. 11/16-3-2021 γνωμοδότηση του Κεντρικού Αρχαιολογικού Συμβουλίου.
4. Την υπό στοιχεία ΟΔΑΠ/ΓΔ/ΔΟΠ/17283/13-9-2023
βεβαίωση πίστωσης του Οργανισμού Διαχείρισης και
Ανάπτυξης Πολιτιστικών Πόρων.
5. Την υπ’  αρ. 548160/14-11-2023 ανακοίνωση, η
οποία τοιχοκολλήθηκε στο κατάστημα του Δήμου Νάξου και Μικρών Κυκλάδων (αποδεικτικό τοιχοκόλλησης:
29-11-2023) και δημοσιεύθηκε στην Εφημερίδα «Κυκλαδική» με Αριθ. Φύλλου: 5.529/17-11-2023.
6. Τον κυρωμένο δασικό χάρτη της περιοχής.
7. Το υπ’ αρ. 29810/352/4-3-2024 έγγραφο της Διεύθυνσης Αγροτικής Οικονομίας Κυκλάδων.
8. Το με Α/Α 3689 κτηματολογικό διάγραμμα (κλίμακας
1:500), μετά του επ’ αυτού κτηματολογικού πίνακα της
ΔΜΕΑΑΑΠ του ΟΔΑΠ, αρμοδίως θεωρημένο.
9. Το γεγονός ότι η εν λόγω απαλλοτρίωση εξυπηρετεί
αρχαιολογικούς σκοπούς, αποφασίζουμε:
Α. Κηρύσσουμε, για αρχαιολογικούς σκοπούς και ειδικότερα για την αποτελεσματικότερη προστασία και
ανάδειξη του αρχαιολογικού χώρου της σημαντικής
πρωτοκυκλαδικής ακρόπολης που βρίσκεται στη θέση
αυτή, την αναγκαστική απαλλοτρίωση ακινήτου, συνολικής έκτασης 5.260,80 τ.μ., στη θέση «Κορφάρι Αμυγδα-
λιών» στον Αρχαιολογικό Χώρο Πάνορμου Νάξου στην
Κοινότητα Απέρανθου, Δ.Ε. Δρυμάλιας του Δήμου Νάξου
και Μικρών Κυκλάδων, Π.Ε. Νάξου της Περιφέρειας Ν.
Αιγαίου, όπως αυτό απεικονίζεται με τα στοιχεία:
Ακίνητο 1 {Δ2, Δ1, Δ125, Δ124, Δ123, Δ122,...,Δ93, Δ92,
Δ91, 1, 2, 3, 4, 5, 6, 7, 8, 9,...,34, 35, 36, 37, Δ2} στο με
Α/Α 3689 κτηματολογικό διάγραμμα (κλίμακας 1:500),
μετά του επ’ αυτού κτηματολογικού πίνακα, της Διεύθυνσης Μελετών, Έργων, Αποτυπώσεων και Αξιοποίησης
Ακίνητης Περιουσίας (ΟΔΑΠ), θεωρημένο στις 2/11/2022
από τον Προϊστάμενο της προαναφερόμενης Διεύθυνσης.
Το ανωτέρω ακίνητο ανήκει κατά φερόμενη κυριότητα
στους Μπαρδάνη Ιωάννη και Ρεμούνδο Αλοΰσιο.
Η απαλλοτρίωση κηρύσσεται υπέρ του Ελληνικού Δημοσίου/Υπουργείου Πολιτισμού και η δαπάνη βαρύνει
τον Οργανισμό Διαχείρισης και Ανάπτυξης Πολιτιστικών
Πόρων (ΟΔΑΠ) (ΚΑΕ 971951) και όχι τον κρατικό προϋπολογισμό.
Β. Κατά της εν λόγω απόφασης χωρεί ένσταση εντός
τριάντα (30) ημερών από την κοινοποίησή της στον ενδιαφερόμενο, σύμφωνα με την παρ. 5 του άρθρου 18
του Κώδικα για την προστασία των αρχαιοτήτων και εν
γένει της πολιτιστικής κληρονομιάς.
Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Μαρτίου 2024
Ο Προϊστάμενος Γενικής Διεύθυνσης
ΒΑΣΙΛΕΙΟΣ ΣΥΜΕΩΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 178/27.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400178.pdf | Tokens: 14660]